Viborger Samler, 1839-12-28
Sverrig. Forrige Mandag blev af tvende Told Jnspecteurer fra Stockholm foretagen Huusvisitation hos en Kjøbmand i Gothenborg. Forretningen varede fra Kl. 9 til 1, og sex Sække, fyldte med Bomuldstøier, bleve bortførte til Toldkammeret. En Mængde Mennesker var imidlertid strømmet sammen, og da deres Stemning var ophidset, vilde Varerne formodentlig være blevne Toldofficianterne fratagne, hvis ikke Generalmajor Edenhielm havde indfundet sig paa Stedet og ledsaget Vognen til Toldkammeret. Dette var saa meget desto heldigere, som en af de fra Stockholm medfølgende Vagtmestere begik den Uforsigtighed, paa Gaden at fremtage en blottet Kniv, hvilket drev Folkets Forbittrelse til det Aderste. Efter at Varerne vare bragte i Behold, begav Gen. Edenhielm sig tilbage til Huset, hvor Visitationen havde fundet Sted og ledsagede derpaa Toldofficianterne til deres Logis i "Bloms Hotel, fulgt af flere hundrede Personer, som gave deres Uvillie tilkjende i høie Raad. Gen. Edenhielm beordrede nu Heste og Vogn til Toldinspecteurerne for at de kunde afreise tidligt om Eftermiddagen, men Folkemængden, som bestandigt tiltog, forlod ikke Gaarden til Hotellet eller de omliggende Gader. Vognen kjørte frem for Porten, men inden et Øieblik fattedes Deele af Seletøiet, Hestene skiltes fra Vognen, idet Skaglerne overskares, Møttringerne bleve fraskruede, saa at Vognen væltede i Porten. Jnspecteurerne kunde da ikke fortsætte deres Reise, og en af dem, som kom ned i Porten, skal have erholdt et Slag paa Oret, saa et han tabte Parykken, der som en Trophæblev kastet i Luften af Pøbelen. Ved Politimesterens og Gen. Edenhielms Tilkomst reddedes dog Manden fra, videre Ubehagelighed. Da man imidlertid frygtede, at Jnspecteurerne ikke vare sikkre i Huset, bleve de af en Piquet Husarer escorterede til Hovedvagten, hvilket skeete under uophørlig Sneeboltkasten og Hurraraab fra den medfølgende Folkesværm. J Stedet for at lade Husarpiquetten ride hjem og lade Pøbelen en kort Tid endnu uhindret vedblive at raabe Hurra, fandt Commandanten forgodt at give Ordre til Flankering. Det bevirkede kun, at Sværmen, istedet for at skilles, tiltog meere og mere. Kl. 7 blev Vagten forstærket med en Piquet af Artilleriet, forsynet med Gevær og Bajonet. Jmidlertid bleve Flere arresterede af Politiet, men de Fleste bleve befriede igjen af Folkemassen. Saaledes gik det til Kl. henved 10, da Nogle af Folkehoben begyndte at kaste Jis og Snee paa de Militaire. Oberstlieutenant Heyl gav nu Husarpiquetten Ordre til at gjøre et Choc paa Folket; dette skete og Torvet blev snart tomt for Folk. Jntet havde nu været lettere end at holde Passagerne til Torvet, som paa 2 Sider er omgivet af Vand, spærrede; men istedet for dette udsendtes Husarer for paa Gader og Stræder at hugge ind paa det ubevæbnede Folk, som ophidset til Forbittrelse søgte at forsvare sig. Hvis Gaderne ikke havde været tilfrosne og bedækkede med Jis og Snee, vilde Brostenene sandsynligviis være bleven Folkets første Nødværge; men da dette ikke lod sig gjøre, begav Massen sig ind i Gaardene, greb der de Forsvarsmidler, som de kunde faae fat paa, og saaledes bevæbnede modsatte de sig Hufarernes Choes. Nu udsendtes Afdelinger af Artilleri og disse gik frem med megen Vildhed; saaledes opbrød en Patrouille paa fem Mand Porten til Kjøbmand Bergstrøms Huus og stormede med fældet Bajonet ind i Gaarden, hvor Hr. Bergstrøm fik et Stik af en Bajonet i den høire Side. Paa samme Maade forfulgtes nogle Personer, der stode paa Trappen ved Kjøbmand Dahlanders Huus, ind i Forstuen, hvor en af Kjøbmandens Betiente, ved Navn Vennerlund, erholdt fem Stik, et i Brystet, et i Skuldren, et i Siden, et i Laaret og det femte gjennem Haanden. Han siges at være død af sine Saar. Flere andre Borgere, som efter Sigende ere gaaede fredelige til deres Hjem, have faaet Hug i Hovedet og andre Deele af Legemet.